ΓΡΑΠΤΗ ΕΡΩΤΗΣΗ E-1169/02

υποβολή: Antonios Trakatellis (PPE-DE) προς την Επιτροπή

(24 Απριλίου 2002)

Θέμα: Διασπορά επικίνδυνων ουσιών σε θαλάσσιες περιοχές στην Ελλάδα

Σύμφωνα με δημοσίευμα-καταγγελία στον ελληνικό Τύπο, οιπηρεσίες του Οργανισμού Λιμένος Πειραιώς εξετάζουν την έγκριση εργασιών εμβάθυνσης του λιμανιού του Πειραιά και τη μεταφορά- διασπορά

των βυθοκορρημάτων, που περιέχουν επικίνδυνες ουσίες και μεταξύ άλλων, οργανικά κατάλοιπα καιλικά, βαρέα μέταλλα, πετρελαιοειδή και φυτοφάρμακα, τα οποίαπολογίζονται σε 200 000 τόνους στις πλησίον θάλασσες του Παλαιού Φαλήρου καθώς και στα ανοιχτά της θάλασσας του Πειραιά.

Λαμβάνονταςπόψη ότι το Κεντρικό Λιμεναρχείο Πειραιά με έγγραφό του, καθώς και το Εθνικό Κέντρο Θαλασσίων Έρευνών (ΕΚΘΕ) με επιστημονική μελέτη, τάσσονται κατά της απόρριψης, διότι οδηγεί σε οικολογική καταστροφή:

1. Προτίθεται η Επιτροπή να διερευνήσει την εν λόγωπόθεση-καταγγελία και να ζητήσει στοιχεία σχετικά με την εμβάθυνση και διασπορά των επικίνδυνων ουσιών και αποβλήτων στη θαλάσσια περιοχή του Παλαιού Φαλήρου και στα ανοιχτά της θάλασσας του Πειραιά καθώς και για τους ελέγχους που γίνονται βάσει της κοινοτικής νομοθεσίας·

2. Ποια είναι η κατάσταση στην Ελλάδα από πλευράς εφαρμογής του κοινοτικού δικαίου — κανονισμοί, οδηγίες, διεθνείς συμφωνίες και συμβάσεις — για την προστασία τωνδάτων και ποια μέτρα θα λάβει η Επιτροπή σχετικά με την εξασφάλιση επαρκούς προστασίας της δημόσιαςγείας και του περιβάλλοντος στην Ελλάδα·

3. Επιτρέπεται η απόρριψη στοδάτινο περιβάλλον επικίνδυνων και τοξικών ιζημάτων που σύμφωνα με τη μελέτη του ΕΚΘΕ περιέχουν, σε ό,τι αφορά τα βαρέα μέταλλα Zn, Cu, Cr, Pb, συγκεντρώσεις 6-7 φορές μεγαλύτερες από τις συγκεντρώσεις των ιζημάτων της ανοιχτής θαλάσσιας περιοχής του Πειραιά καθώς και, σε ότι αφορά τουςδρογονάνθρακες, συγκεντρώσεις 40 φορές μεγαλύτερες από αυτές αυτής της ανοιχτής θάλασσας·

4. Έχει γίνει συστηματική νέα περιβαλλοντική μελέτη και από ποιους, δεδομένου ότι αυτή που πραγματοποιήθηκε από το Εθνικό Κέντρο Θαλάσσιων Έρευνών είναι αρνητική όσον αφορά την απόρριψη των ρυπογόνων φορτίων στο θαλάσσιο χώρο·

Απάντηση της κας Wallstrm εξ ονόματος της Επιτροπής

(10 Ιουνίου 2002)

Τον Μάιο του 2002,πάρχουν επί τάπητος 18 φάκελοι που έχουν ως αντικείμενο κακή εφαρμογή ή εκτέλεση στην Ελλάδα της κοινοτικής νομοθεσίας σχετικά με την προστασία και τη διαχείριση τωνδάτων. Έξι από αυτούς αφορούν διαδικασίες λόγω παράβασης, βάσει του άρθρου 226 ή του άρθρου 228 της συνθήκης ΕΚ. Για τουςπόλοιπους 12 φακέλους, η Επιτροπή ερευνά για ενδεχόμενη παράβαση της κοινοτικής νομοθεσίας, ώστε να εξασφαλίσει την προστασία του περιβάλλοντος. Πάντως, κανένας από αυτούς τους φακέλους δεν αφορά τη ρύπανση της θάλασσας στην περιοχή του Πειραιά.

Κατ' αρχήν, η οδηγία 76/464/ΕΟΚ του Συμβουλίου της 4ης Μαΐου 1976 περί ρυπάνσεως που προκαλείται από ορισμένες επικίνδυνες ουσίες που εκχέονται στοδάτινο περιβάλλον της Κοινότητας(1) καλύπτει τη ρύπανση από βαρέα μέταλλα και οργανικά κατάλοιπα. Ωστόσο, η οδηγία εξαιρεί ειδικά τις απορρίψεις βυθοκόρων πλοίων, τις εργασίες απορρίψεως από πλοία μέσα στα χωρικά ύδατα, και την καταβύθιση αποβλήτων πλοίων μέσα στα χωρικά ύδατα (πρβλ. άρθρο 1 παράγραφος 2 στοιχείο δ)).

Η οδηγία-πλαίσιο για τα ύδατα(2), που εκδόθηκε προσφάτως, ακολουθεί ευρύτερη προσέγγιση: απαιτείται, μεταξύ άλλων, καλή κατάσταση όσον αφορά την ποιότητα τωνδάτων. Όταν καταρτίζεται πρόγραμμα μέτρων για την επίτευξη αυτής της καλής κατάστασης, χρειάζεται να λαμβάνονταιπόψη όλες οι πιέσεις και επιπτώσεις. Η εν λόγω οδηγία πρέπει να έχει ενσωματωθεί στην εθνική νομοθεσία το αργότερο έως τις 22 Δεκεμβρίου 2003. Συν τοις άλλοις, ο ορισμός των απορρίψεων, κατά το άρθρο 1 της οδηγίας 76/464/ΕΟΚ θα πρέπει να αντικατασταθεί επισήμως, κατόπιν των διεξαγομένων εργασιών προπαρασκευής της επακόλουθης νομοθεσίας, όπως προβλέπεται στο άρθρο 16 της οδηγίας-πλαισίου για τα ύδατα.

Εν συμπεράσματι, η παρούσα κοινοτική νομοθεσία σχετικά με τα ύδατα, η οποία βρίσκεται σε ισχύ μέχρι σήμερα, δεν φαίνεται να έχει εφαρμογή στην περίπτωση της βυθοκόρησης και διασποράς επικινδύνων ουσιών από τον λιμένα του Πειραιά. Απαιτούνται περαιτέρω πληροφορίες επί του θέματος αυτού, ώστε να μπορέσει να γίνει επαλήθευση αυτού του προκαταρκτικού συμπεράσματος και να εξετασθεί κατά πόσον μπορεί να έχουν εφαρμογή άλλες κοινοτικές νομοθετικές πράξεις, π.χ. στον τομέα των αποβλήτων ή της εκτίμησης των περιβαλλοντικών επιπτώσεων.

Για να εξασφαλισθεί η ορθή εφαρμογή του κοινοτικού δικαίου, η Επιτροπή θα ερευνήσει το ζήτημα της εκβάθυνσης του λιμένα του Πειραιά και των περιβαλλοντικών επιπτώσεών της. Επ' αυτού, θα αποσταλεί επιστολή στις αρμόδιες ελληνικές αρχές, με την οποία θα ζητηθούν πληροφορίες σχετικά με το θέμα που ανέφερε το Αξιότιμο Μέλος.

(1) ΕΕ L 129 της 18.5.1976.

(2) Οδηγία 2000/60/ΕΚ του Ευρωπαϊκού Κοινοβουλίου και του Συμβουλίου της 23ης Οκτωβρίου 2000 για τη θέσπιση πλαισίου κοινοτικής δράσης στον τομέα της πολιτικής τωνδάτων, ΕΕ L 327 της 22.12.2000.